CELEX: 32019D0948
Language: hu
Date: 2019-05-29 00:00:00
Title: A Politikai és Biztonsági Bizottság (KKBP) 2019/948 határozata (2019. május 29.) az Európai Uniónak a mali fegyveres erők kiképzéséhez hozzájáruló katonai missziója (EUTM Mali) uniós missziós erői parancsnokának kinevezéséről és a (KKBP) 2018/1791 határozat hatályon kívül helyezéséről (EUTM Mali/1/2019)

11.6.2019   
               
               
                  HU
               
               
                  Az Európai Unió Hivatalos Lapja
               
               
                  L 152/72
               
            
         A POLITIKAI ÉS BIZTONSÁGI BIZOTTSÁG (KKBP) 2019/948 HATÁROZATA
         (2019. május 29.)
         az Európai Uniónak a mali fegyveres erők kiképzéséhez hozzájáruló katonai missziója (EUTM Mali) uniós missziós erői parancsnokának kinevezéséről és a (KKBP) 2018/1791 határozat hatályon kívül helyezéséről (EUTM Mali/1/2019)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló, 2013. január 17-i 2013/34/KKBP tanácsi határozatra (1) és különösen annak 5. cikkére,
         mivel:
         
                     (1)
                  
                  
                     A 2013/34/KKBP határozat 5. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB) arra, hogy meghozza az EUTM Mali politikai ellenőrzésére és stratégiai irányítására vonatkozó határozatokat, ideértve az uniós missziós erők későbbi parancsnokainak kinevezéséről szóló határozatokat is.
                  
               
                     (2)
                  
                  
                     A PBB 2018. november 6-án elfogadta a (KKBP) 2018/1791 határozatot (2), amellyel Peter MIROW dandártábornokot nevezte ki az EUTM Mali uniós missziós erők parancsnokává.
                  
               
                     (3)
                  
                  
                     Ausztria 2019. április 24-én azt javasolta, hogy Peter MIROW dandártábornok utódjaként 2019. június 12-i hatállyal Christian HABERSATTER dandártábornokot nevezzék ki az EUTM Mali uniós missziós erőinek parancsnokává.
                  
               
                     (4)
                  
                  
                     Az Európai Unió Katonai Bizottsága 2019. április 24-én támogatta ezt az ajánlást.
                  
               
                     (5)
                  
                  
                     Ezért határozni kell Christian HABERSATTER dandártábornok kinevezéséről.
                  
               
                     (6)
                  
                  
                     A (KKBP) 2018/1791 határozatot pedig hatályon kívül kell helyezni.
                  
               
                     (7)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Ennélfogva Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság 2019. június 12-i hatállyal Christian HABERSATTER dandártábornokot nevezi ki az Európai Uniónak a mali fegyveres erők kiképzéséhez hozzájáruló katonai missziója (EUTM Mali) uniós missziós erőinek parancsnokává.
         
         
            2. cikk
            A (KKBP) 2018/1791 határozat hatályát veszti.
         
         
            3. cikk
            Ez a határozat 2019. június 12-én lép hatályba.
         
         
            Kelt Brüsszelben, 2019. május 29-én.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 14., 2013.1.18., 19. o.
         
         
            (2)  A Politikai és Biztonsági Bizottság (KKBP) 2018/1791 határozata (2018. november 6.) az Európai Uniónak a mali fegyveres erők kiképzéséhez hozzájáruló katonai missziója (EUTM Mali) uniós missziós erői parancsnokának kinevezéséről (EUTM Mali/2/2018) (HL L 293., 2018.11.20., 34. o.).